b'\n_START_ARTICLE_\n\xc5\xbdemdirbyst\xc4\x97 Serbijoje\n_START_PARAGRAPH_\n\xc5\xbdemdirbyst\xc4\x97 Serbijoje yra svarbus sektorius Serbijos ekonomikai. \xc5\xa0io sektoriaus metiniai paj\xc4\x97gumai d\xc4\x97ka eksport\xc5\xb3 yra 12 mlrd. eur\xc5\xb3. I\xc5\xa1 viso dirbamos \xc5\xbeem\xc4\x97s Serbijoje yra 6,12 milijonai hektar\xc5\xb3. \xc5\xbdemdirbyst\xc4\x97s produkcija yra ry\xc5\xa1kiausia \xc5\xa1iaurin\xc4\x97je Serbijos dalyje\xc2\xa0\xe2\x80\x93 Panonijos lygumoje ir piet\xc5\xb3 \xc5\xbeemumose ties Savos, Dunojaus ir Did\xc5\xbeiosios Moravos up\xc4\x97mis. Nuo 1948\xc2\xa0m. \xc5\xa1alyje yra stebimas \xc5\xbeemdirbyst\xc4\x97s paj\xc4\x97gum\xc5\xb3 ma\xc5\xbe\xc4\x97jimas, kai tuo metu beveik 3/4 \xc5\xa1alies gyventoj\xc5\xb3 u\xc5\xbesi\xc4\x97m\xc4\x97 \xc5\xbeemdirbyste, o dabar tik 1/4 populiacijos.\n_START_SECTION_\nGamyba\n_START_PARAGRAPH_\nSerbijoje yra auginami \xc4\xafvair\xc5\xabs augalai, daugiausiai javai, vaisiai ir dar\xc5\xbeov\xc4\x97s, kurie sudaro did\xc5\xbeiausi\xc4\x85 Serbijos BVP ir eksporto dal\xc4\xaf. Serbija yra antroji avie\xc4\x8di\xc5\xb3 augintoja pasaulyje (84 299 tonos, po Rusijos) ir slyv\xc5\xb3 (146 776 tonos, po Kinijos), taip pat auginamas paprastasis kukur\xc5\xabzas (6 158 120 tonos, 32-oji vieta pasaulyje) ir kvie\xc4\x8diai (2 095 400 tonos, 35-oji vieta pasaulyje). Cukrini\xc5\xb3 runkeli\xc5\xb3 (2 299 770 tonos) ir saul\xc4\x97gr\xc4\x85\xc5\xbe\xc5\xb3 s\xc4\x97kl\xc5\xb3 gamyba (454 282 tonos) atitinka cukraus ir augalinio aliejaus paklaus\xc4\x85 Europos s\xc4\x85jungoje.\n_START_SECTION_\nVynas\n_START_PARAGRAPH_\nSerbijoje yra 70 000 ha vynuogyn\xc5\xb3 lauk\xc5\xb3, kuriuose per metus yra u\xc5\xbeauginama apie 425 000 ton\xc5\xb3 vynuogi\xc5\xb3. Serbija u\xc5\xbeima 15-\xc4\x85 viet\xc4\x85 pasaulyje pagal vyno produkcij\xc4\x85. Dauguma gamybos vyksta vietin\xc4\x97se vyno daryklose._NEWLINE_2004\xc2\xa0m. vyno buvo pagaminta 1 550 000 litr\xc5\xb3.'